Selawat

Perkataan Selawat atau Salawat (  ) diambil dari perkataan solat (  ), beerti doa, pujian. Menurut istilah Kamus Bahasa Melayu, selawat ditakrifkan sebagai; "doa kepada Tuhan supaya dilimpahkan rahmat atas Nabi Muhammad ."

Ibnu Kathir berkata dalam tafsirnya yang meriwayatkan dari Al-Bukhari, telah berkata Abu `Aliyah:
Allah turut berfirman di dalam Al-Quran dalam Surah Al-Ahzab pada ayat ke-56 tentang berselawat:Ayat tersebut menjelaskan antara banyak-banyak perlakuan ibadah yang dilakukan oleh manusia, hanya selawat sahaja yang turut dilakukan oleh Allah bersama para malaikat.

Kepentingan Selawat 
Kita sangat digalakkan berselawat kepada Nabi . Malah, begitu penting sehingga doa kita tidak diterima oleh Allah jika kita tidak berselawat. Perkara ini merupakan satu hakikat kerana hal ini disampaikan sendiri oleh Nabi Muhammad : 
 

Seperti yang disebut dalam Al-Quran, Allah meletakkan keutamaan dan kepentingan selawat pada kedudukan yang tinggi. Disebabkan umat manusia, terutamanya golongan yang termasuk dalam umat akhir zaman melakukan banyak dosa dan kemungkaran setiap hari terutamanya yang hidup jauh daripada zaman Nabi  dari segi jarak dan juga zaman. Begitu lemahnya iman dan amalan Islam sehingga iman umat ini diibaratkan senipis kulit bawang dan turut diibaratkan seperti iman orang yang munafik. Atas kehendak Allah jualah yang menerima dan mengabulkan doa hamba-hamba-Nya, Allah menyeru hamba-Nya untuk berselawat kepada Nabi  dahulu sebelum berdoa agar peluang untuk dikabulkan adalah lebih.

Hal ini disebutkan oleh ramai para ulama tentang amalan dalam ibadah dan doa bahawa berselawat kepada Nabi ibarat pengesahan dan sokongan daripada baginda . Hal ini turut dinamakan sebagai tawassul (mencari laluan) atau tabarruk (menumpang berkat). Analogi yang digunakan adalah apabila seseorang membuat suatu permohonan kepada orang atasan dan permohonan tersebut turut diaju oleh ramai orang lagi. Maka, untuk membuatkan permohonannya itu lebih istimewa, orang tersebut akan mencari laluan yang mudah dengan menyertakan sekali pengesahan atau sokongan orang yang terkenal atau orang yang rapat dengan pihak atasan tadi agar memudahkan permohonan kita diterima. Perihal ini turut sama dalam berdoa, apabila kta menggunakan selawat sebagai pengesahan lebih-lebih lagi oleh Nabi Muhammad, nabi kepada umat akhir zaman dan juga kekasih Allah.

Lafaz Salawat
Terdapat beberapa riwayat tentang lafaz salawat yang dianjurkan. Antaranya ialah seperti berikut:

Bacaan umum
Selawat yang umum kebanyakannya adalah pernyataan doa yang meminta kepada Allah agar dilimpahkan selawat kepada baginda Nabi . Daripada pernyataan umum tersebut, selawat dipelbagaikan dengan penambahan puji-pujian, memasukkan sekali ahli keluarga dan sahabat baginda, diselitkan jugadoa dan permohonan keampunan, rahmat dan bermacam-macam lagi sehingga menjadi susunan ayat yang indah. Tidak kira apa juga susunan ayat selawat, inti utama selawat itu adalah pernyataan yang kita berharap agar Allah melimpahi selawat kepada Nabi Muhammad .

Selawat Ibrahimiah
Selawat ini dinamakan juga sebagai Selawat Ibrahimiah kerana selawat ini menyebut sekali nama Nabi Ibrahim a.s. dan keluarganya yang turut disampaikan selawat. Selawat ini juga merupakan satu penghormatan kepada Nabi Ibrahim a.s yang turut digelar sebagai "Bapa Para Nabi a.s", malah baginda Nabi Muhammad  sendiri berasal daripada keturunan Nabi Ibrahim melalui Nabi Ismail a.s.

Selawat ini turut dibacakan dalam Tahiyat Akhir dan kekalnya nama Nabi Ibrahim a.s di dalam bacaan Tahiyat di dalam sembahyang merupakan satu penghormatan dan doa yang dikabulkan oleh Allah kepada baginda a.s sesuai dengan apa yang dinyatakan dalam firman-Nya:

Selawat Tafrijiyyah/Nariyyah/Kamilah

Selawat Tafrijiyah/Nariyyah/Kamilah (at-Tafrijiyyah, التفريجية - "terbuka sehingga menjadi lapang"; an-Nariyyah, النارية - "terkupas"; al-Kamilah, الكاملة - "sempurna, penuh, lengkap") ialah salah satu daripada banyak selawat yang dijadikan sebagai doa serta tawassul dalam beribadah. Selawat ini sering dibaca dan diamalkan dalam permohonan untuk mempermudahkan urusan yang kusut atau ketika menemui jalan buntu atau kesempitan, memohon agar diberikan penamatan hayat yang baik dan dimakbulkan hajat.

Selawat Syifa
Selawat Syifa (as-Syifa, الشفاء - "penyembuhan") ialah salah satu daripada banyak selawat yang dijadikan sebagai doa serta tawassul dalam beribadah. Selawat ini sering dibaca dan diamalkan dalam permohonan kepada Allah untuk menyembuhkan sesuatu sakit, mengurangkan kesakitan, memudahkan urusan rawatan dan diberikan kesihatan oleh Allah.

Tingkat-tingkat Selawat

Selawat Allah kepada Nabi dan Rasul-Nya terutama Nabi Muhammad 
Selawat ini bermakna Allah memberi rahmat kepada Rasulullah. Ini tidak pula bermakna bahawa Rasulullah itu lebih tinggi daripada Allah. Sebenarnya Allah memberi puji-pujian dan keutamaan kepada Rasulullah kerana baginda merupakan makhluk-Nya yang paling taat dan berakhlak mulia. Sepertilah seorang ibu memuji-muji dan terkenang-kenangkan anaknya yang begitu baik dan berbudi kepadanya. Di dalam ayat tadi, Allah memberitahu kita manusia bahawa Dia berselawat kepada Rasulullah supaya kita juga turut melakukannya. Allah juga ada memuji-muji nabi-nabi yang lain serta orang-orang yang soleh yang terdahulu daripada Nabi Muhammad di dalam Al-quran. Allah sebenarnya mahu mengajar kita supaya memuja dan memuji orang-orang yang taat kepada-Nya, lebih daripada tokoh-tokoh negara atau personaliti-personaliti glamor yang banyak melanggar perintah-Nya.

Selawat malaikat kepada para nabi dan rasul
Para malaikat merupakan makhluk Allah yang sangat taat. Mereka selalu berselawat kepada para nabi dan rasul. Walaupun malaikat adalah makhluk yang suci yang diciptakan daripada cahaya, namun darjat para nabi dan rasul adalah lebih tinggi daripada mereka. Mengapa? Kerana malaikat sememangnya diciptakan tanpa nafsu (yang sering mengajak manusia melakukan kejahatan dan kemungkaran), oleh itu adalah mudah untuk mereka melakukan ketaatan yang sepenuhnya kepada Allah. Tetapi manusia diciptakan dengan nafsu. Bermakna, manusia yang boleh menundukkan nafsunya untuk melakukan taat kepada Allah adalah lebih hebat dari keseluruhan para malaikat.

Selawat manusia kepada Nabi Muhammad 
Selawat kita umat Muhammad kepada nabi kita merupakan permohonan kita kepada Allah supaya memberikan keutamaan dan kemuliaan kepada baginda. Dengan berselawat, kita juga mengakui kerasulannya dan mengakui kebenaran ajaran yang dibawa oleh baginda.
Sebenarnya Nabi Muhammad tidak memerlukan selawat-selawat daripada kita yang memohon Allah memberi keutamaan dan kemuliaan kepada baginda. Beliau sudahpun disebut sebagai manusia dan rasul yang paling utama. Tetapi dengan berselawat, kitalah yang akan mendapat manfaatnya. Kita akan mendapat pahala dan keberkatan serta dapat mendekatkan hati kita kepada baginda.

Kelebihan berselawat 
Berselawat kepada Nabi Muhammad  dianggap sebagai suatu pekerjaan atau perbuatan yang disertakan ganjaran sama ada daripada Allah serta daripada baginda sendiri. Hal tersebut menyebabkan bahawa selawat itu mempunyai kelebihan-kelebihan yang banyak. Antara kelebihan tersebut ialah:

 Mendapat syafaat Nabi Muhammad 

Nasib manusia di akhirat memang tidak pasti. Kalau di lihat pada diri umat akhir zaman yang banyak cacat cela dan kekurangan ini, rasa-rasanya adalah lebih layak untuk masuk neraka daripada masuk ke syurga. Oleh itu, kita sangat memerlukan syafaat Nabi Muhammad untuk menolong di akhirat nanti.

Syafaat Nabi  di akhirat nanti ada 5 jenis:
 Syafaat Nabi untuk membebaskan ummat manusia daripada kedahsyatan Padang Mahsyar.
 Syafaat Nabi untuk memasukkan suatu kaum ke dalam syurga tanpa hisab dan perhitungan apa pun.
 Syafaat kepada kaum setelah dihisab dan diputuskan untuk menerima hukumnya yang setimpal, agar dicabut hukuman itu.
 Syafaat mengeluarkan mereka yang berdosa, dari azab neraka.
 Syafaat untuk menaikkan ke tingkat yang lebih tinggi di syurga.

 Mendapat perlindungan dan pembelaan dari Nabi  (dengan izin Allah jua)

 Mendapat keampunan dosa dari Allah.

 Diberi pahala dari Allah s.w.t.

 Mendapat ketenangan jiwa 

 Mendapat rahmat dari Allah 

 Mendapat hajat dunia dan akhirat.

 Digembirakan dengan syurga.

 Menjadi orang yang terdekat kepada Nabi s.a.w. di akhirat nanti.

Kelebihan selawat mengikut ijmak para ulama adalah seperti berikut:

 Memperolehi limpah rahmat dari Allah.
 Ditulis sepuluh kebajikan.
 Dihapuskan sepuluh kesalahan.
 Diangkat sepuluh darjat.
 Memperolehi kesempurnaan iman.
 Menjauhi dari kerugian dan penyesalan.
 Tergolong sebagai orang-orang yang soleh.
 Mendekatkan diri kepada Allah s.w.t.
 Memperoleh syafaat Nabi .
 Memperolehi hubungan yang rapat dengan Nabi 
 Menghilangkan kesusahan dan melapangkan rezeki.
 Melapangkan dada dan mententeramkan jiwa.
 Menghapuskan dosa dan menutupkan aib.
 Terselamat dari kebingungan di hari kiamat.
 Menjadi sedekah bagi yang tidak mampu (orang miskin pun boleh dapat pahala sedekah)
 Terhindar dari kefakiran.
 Dipandang sebagai orang yang mencintai Nabi Muhammad .
 Memperolehi keberkatan dalam hidup.
 Terhindar dari orang-orang bakhil.
 Menjadikan sebab doa diterima oleh Allah s.w.t.
 Memudahkan jalan bagi memasuki syurga.
 Menjadi zakat dan pembersih diri.
 Memperolehi selawat dari Allah dan para malaikat.
 Memperolehi pujian seluruh makhluk di bumi dan langit.
 Memenuhi hak Nabi sebagai suatu tugas ibadah.
 Memperolehi petunjuk dan menghidupkan hati.
 Tergolong dalam orang-orang yang tidak melupai Nabi Muhammad .
 Menghilangkan rasa dahaga dan panas matahari di Padang Mahsyar.
 Dapat meneguhkan telapak kaki ketika meniti Titian Siratul Mustaqim di akhirat.
 Terkabul segala hajat dan cita-cita.

Gelaran orang yang tidak berselawat 
Memandangkan selawat itu adalah suatu perlakuan yang amat dianjurkan (walaupun tidak diwajibkan), Nabi Muhammad  turut menegaskan tentang mereka yang enggan berselawat:

"Hinalah hidung orang yang ketika disebutkan namaku tidak membaca selawat kepadaku. "

"Orang yang bakhil ialah yang disebut namaku kepadanya lalu ia tidak mahu berselawat kepadaku. "

Contoh-contoh Bacaan Selawat(Secara Berlagu) 
 
 
 
 

Selawat nariyah
https://sholawat.org/shalawat-nariyah-dan-keutamaannya

Rujukan 

 Mohammed Yusof Hj. Ismail, Fadhilat membaca Selawat Nabi S.A.W. Perniagaan Jahabersa, Edisi 2001, ISBN : 983-077-439. 
 Terjemahan Al-Quran Dalam Bahasa Melayu, Universiti Islam Antarabangsa.
Selawat Nariyah
 [Kategori:Islam]]
Fiqah